3 दिन में सरेंडर करने होंगे; चाकूबाजी की घटनाओं के बाद लिया गया फैसला
Jammu Kashmir News; Why was a ban imposed on sharp weapons in Srinagar, Jammu and Kashmir? पब्लिक प्लेस पर भी ऐसे हथियार लेकर नहीं निकल सकेंगे। जिन लोगों के पास ये हथियार हैं, उन्हें 3 दिन के भीतर इन्हें नजदीकी पुलिस थानों में जमा कराना होगा।
जम्मू-कश्मीर के श्रीनगर में तेज धार वाले हथियारों पर बैन लगा दिया गया है। यहां अब तेज धार वाले हथियार खरीदे और बेचे नहीं जा सकेंगे। लोग पब्लिक प्लेस पर भी ऐसे हथियार लेकर नहीं निकल सकेंगे। जिन लोगों के पास ये हथियार हैं, उन्हें 3 दिन के भीतर इन्हें नजदीकी पुलिस थानों में जमा कराना होगा। श्रीनगर के DM मोहम्मद ऐजाज असद ने यह आदेश जारी किया है। 
शहर में हाल ही में हुई चाकूबाजी की घटनाओं को देखते हुए यह फैसला लिया गया है। श्रीनगर SSP के मुताबिक, कमरवारी, बेमिना, क्रालपोरा, बटमालू, नौहट्टा, कोठीबाग और रामबाग समेत कई इलाकों में चाकूबाजी की घटनाएं हुई थीं। 
9 इंच से लंबे ब्लेड वाला हथियार नहीं रख सकते
आदेश में कहा गया है कि चाकूबाजी की घटनाओं से नागरिकों की सुरक्षा के लिए खतरा पैदा हो गया है। इन घटनाओं को रोकने के लिए तेज हथियारों पर बैन लगाना जरूरी हो गया है। 
आदेश के मुताबिक, ऐसे हथियार जिनका ब्लेड 9 इंच से लंबा है या 2 इंच से ज्यादा चौड़ा है, उन्हें रखना आर्म्स एक्ट 1959 के तहत कानूनी अपराध है। वहीं खेती-किसानी, इंडस्ट्री और सांइटिफिक कामों के लिए इनका उपयोग किया जा सकता है। 
कारपेंटर और शेफ आदि रख सकेंगे हथियार
आदेश के तहत बड़े चाकू, तलवार, बॉक्स कटर और रेजर समेत सभी तेज धार वाले हथियारों पर बैन लगाया गया है। हालांकि, यह बैन कानूनी एजेंसियों और व्यवसायों पर लागू नहीं होगा। यानी कारपेंटर, कसाई, शेफ और इलेक्ट्रिशियन अपने काम के लिए ऐसे हथियार रख सकेंगे। 